11/06/2012 | Administración LocalMunicipal
Boiro
Ordenanza fiscal matrimonios civís

En virtude de Decreto dictado por esta Alcaldía-Presidencia no día de hoxe foi elevado a definitivo o acordo adoptado polo Pleno desta Corporación en sesión de data 12 DE ABRIL DE 2012 relativo á aprobación inicial do EXPEDIENTE DE APROBACIÓN DA ORDENANZA FISCAL REGULADORA DA TAXA POLA PRESTACIÓN DE SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS, toda vez que, rematado o prazo de 30 días hábiles de exposición pública do expediente, non foron presentadas reclamacións en ningún dos expedientes, motivo polo que, de conformidade co previsto no artigo 70.2 da Lei 7/1985, do 2 de abril, Reguladora das bases do réxime local, en relación co artigo 17.2 do R. D. Lexislativo 2/2004 do 5 de marzo, Texto Refundido da Lei Reguladora das facendas locais, se procede á publicación do acordo e das modificacións aprobadas definitivamente. “ PRIMEIRO.- Elevar a definitivo o acordo de aprobación inicial DO EXPEDIENTE DE APROBACIÓN DA ORDENANZA FISCAL REGULADORA DA TAXA POLA PRESTACIÓN DE SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS. SEGUNDO - Que se proceda á publicación no Boletín Oficial da Provincia do acordo de elevación a definitivo do de aprobación inicial, en cumprimento do disposto no apartado 4º do artigo 17, do texto refundido da lei reguladora das facendas Locais, sen que entre en vigor a modificación ata a súa publicación, así como o texto íntegro das modificacións das Ordenanzas aprobado. TERCEIRO - Dar conta ó Pleno da Corporación na vindeira sesión que este órgano realice.” De conformidade co previsto no artigo 106 da Lei 7/85 de 2 de abril reguladora das bases de réximen local e, de conformidade cos artigos 15, 20.4 e 57, todos eles do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a “Taxa pola prestación de servizos municipais asociados a celebración de matrimonios civís no Concello de Boiro”, que se rexerá pola presente Ordenanza. Constitúe feito impoñible a prestación dos servizos derivada do conxunto de actuacións realizadas co gallo da celebración de matrimonios civís no Concello de Boiro, que conleva, a organización do acto polos servizos municipais da Alcaldía do concello. Non se entenderá realizado o feito impoñible da taxa e polo tanto non se devengará o tributo pola tramitación do expediente gobernativo previo ao matrimonio civil nin tampouco pola expedición do libro de familia. E suxeito pasivo desta taxa, en calidade de contribuínte, o/a beneficiario/a do servizo entendéndose por tal o/a contraente que formule a solicitude do servizo. O tributo devengarase e nace a obriga de contribuir, no momento da presentación da solicitude nas oficiñas do Concello. A presentación da solicitude iniciará a actuación administrativa e esta non se realizará sen que sexa efectuado o pago correspondente. Están obrigados ó pago da taxa nesta Ordenanza os beneficiarios/as do servizo, entendéndose por tales os/as contraentes. A cota tributaria, que se abonará no momento da solicitude, será a seguinte: Por cada matrimonio civil que se celebre de luns a venres en horario de 12:00 a 15:00 H: 0,00 € Por cada cada matrimonio civil que se celebre en sábado laborable, domingo e festivo, en horario de 11:30 a 13:30 H e de 17:00 a 19:30 H: 100 € Os solicitantes do servizo están obrigados a presentar a correspondente declaración nos impresos habilitados ao efecto pola Administración Tributaria Local e a realizar o ingreso da autoliquidación resultante na Tesourería Municipal ou nas Entidades bancarias debidamente autorizadas, o que se deberá acreditar no momento de presentar a correspondente solicitude. A presente Ordenanza foi aprobada de xeito provisional polo Pleno da Corporación na sesión celebrada o día 12 de abril d 2012, quedando definitivamente aprobada por acordo Decreto da Alcaldía de 21 de maio de 2012 e publicada no BOP nº __________ de data ___________. Comezará a aplicarse a partir do día seguinte ó da súa publicación e aplicarase mentres non se acorde a súa modificación ou derrogación expresa. Boiro, 31 de maio de 2012 Asdo. O alcalde-Presidente Juan José Dieste Ortigueira